5. ΝΟΜΟΘΕΤ. ΔΙΑΤΑΓΜΑ της 20/21 Σεπτ. 1926 (ΦΕΚ Α΄ 325) Περί συμπληρώσεως, τροποποιήσεως και καταργήσεως ισχυουσών τινών διατάξεων περί μετοχικού Ταμείου του κατά Γην Στρατού. Άρθρ.1.-Δια Προεδρικού Δ/τος εφάπαξ εκδοθησομένου και προσκληθησομένου παρά του Υπουργού Στρατιωτικών, επί τη προτάσει του Διοικητικού Συμβουλίου του Μετοχικού Ταμείου του κατά Γην Στρατού, μετά γνωμοδότησιν του Υπουργικού Συμβουλίου, δύνανται να συμπληρωθώσιν ή τροποποιηθώσιν αι διατάξεις των άρθρ. 11, 14, 16, 17, 19, 22, 23, 27 και 29 του από 10 Μαΐου 1926 Ν/Δ/τος «περί Κώδικος των Νόμων και Ν.Δ/των περί Μετοχικού Ταμείου του κατά Γην Στρατού», δημοσιευθέντος εις το υπ’ αριθ. 241 (Τεύχος Α΄) φύλλον της Εφημερίδος της Κυβερνήσεως. Άρθρ.2.-Το από 31 Ιουλ. 1926 Ν.Δ/μα περί της διαθέσεως της περιουσίας του Μετοχικού Ταμείου Στρατού κλπ., δημοσιευθέν εις το υπ’ αριθ. 270 φύλλον της Εφημερίδος της Κυβερνήσεως (Τεύχος Α΄) της 8ης Αυγ. 1926 καταργείται. Εις τον Ημέτερον επί των στρατιωτικών Υπουργόν ανατίθεμεν την δημοσίευσιν και εκτέλεσιν του παρόντος, ισχύοντος από της δημοσιεύσεώς του εις την Εφημερίδα της Κυβερνήσεως. 